ফের শহরে জতুগৃহ। এবার বাগমারি বুস্টার পাম্পিং স্টেশন সংলগ্ন এলাকায় ভয়াবহ অগ্নিকাণ্ডের বলি একজন।  প্রত্যক্ষদর্শীরা জানিয়েছে রাত পৌনে তিনটে নাগাদ ২২৭ নম্বর বাগমারি মেন রোডের দশটি দোকানে আগুন লাগে। সেইসময়ে একটি দোকানঘরে ঘুমোচ্ছিলেন বিবেক মণ্ডল । আগুন ছড়িয়ে পড়ার পর তাঁর হুঁশ ফিরলেও শেষরক্ষা হয়নি। কোনওরকমে বেরিয়ে এলেও বিবেকের জামাকাপড়ে ধরে যাওয়া আগুন নেভাতে পারেননি স্থানীয়রা।
 ওয়েব ডেস্ক: ফের শহরে জতুগৃহ। এবার বাগমারি বুস্টার পাম্পিং স্টেশন সংলগ্ন এলাকায় ভয়াবহ অগ্নিকাণ্ডের বলি একজন।  প্রত্যক্ষদর্শীরা জানিয়েছে রাত পৌনে তিনটে নাগাদ ২২৭ নম্বর বাগমারি মেন রোডের দশটি দোকানে আগুন লাগে। সেইসময়ে একটি দোকানঘরে ঘুমোচ্ছিলেন বিবেক মণ্ডল । আগুন ছড়িয়ে পড়ার পর তাঁর হুঁশ ফিরলেও শেষরক্ষা হয়নি। কোনওরকমে বেরিয়ে এলেও বিবেকের জামাকাপড়ে ধরে যাওয়া আগুন নেভাতে পারেননি স্থানীয়রা। মূলত ছোট কারখানা, চায়ের দোকানে আগুন লাগায় বড়সড় আর্থিক ক্ষয়ক্ষতি হয়নি। তবে  প্রচুর দাহ্য বস্তু থাকায় মুহুর্তে ছড়িয়ে পড়ে আগুন। ভস্মীভূত হয়ে যায় পরপর  দশটি দোকান। খবর পয়ে তড়িঘড়ি সোয়া তিনটে নাগাদ  ঘটনাস্থলে পৌছোয় দমকলেরসাতটি ইঞ্জিন। টানা তিনঘণ্টার চেষ্টায় আগুন নিয়ন্ত্রণে আনে দমকল।